
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ, 2543/Ε3/3180 (1) 

Συγκρότηση Ομάδας Εργασίας ελέγχου διακινήσεων προϊόντων υψη¬ 
λής τεχνολογίας. 

Ο ΥΠΟΥΡΓΟΣ 
ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις του Ν. 936/79 «Περί τροποποιήσεως και συμπλη- 
ρώσεως των περί Εξωτερικού Εμπορίου διατάξεων». 

2. Τις διατάξεις του Ν. 1558/85 «Περί Κυβερνήσεως και Κυβερνη¬ 
τικών Οργάνων». 

3. Τις διατάξεις του Π.Δ. 405/91 «Περί μεταφοράς αρμοδιοτήτων 
στο ΥΠΕΘΟ». 

4. Τις διατάξεις του Π.Δ. 437/85 «Καθορισμός και ανακατανομή 
των αρμοδιοτήτων των Υπουργείων». 

5. Την αριθ. Υ.1687/17.2.92 κοινή απόφαση του Πρωθυπουργού 
και του Υπουργού Εθνικής Οικονομίας «Καθορισμός αρμοδιοτήτων των 
Υφυπουργών Εθνικής Οικονομίας». 

6. Την αριθ. Ε3/5362/7.8.90 κοινή απόφαση Αναπληρωτή 
Υπουργού Εμπορίου και Υφυπουργού Οικονομικών. 

7. Την αριθ. Ε3/1668/91 Απόφαση Υπουργού Εμπορίου, αποφασί¬ 
ζουμε: 

Τροποποιούμε και συμπληρώνουμε την Ε3/1668/91 Απόφαση του 
Υπουργού Εμπορίου περί συγκροτήσεως Ομάδας Εργασίας ελέγχου 
διακινήσεως προϊόντων υψηλής τεχνολογίας με την συμμετοχή σ’ αυτήν 
των κάτωθι υπαλλήλων της Δ/νσης Ρυθμιστικών Θεμάτων Εξωτερι¬ 
κού Εμπορίου: 

1. Μπακόπουλου Ιωάννη 

2. Ιγγλέση Αργύριου 

3. Φλώκου Μαρίας 

4. Αθανασίου Παναγιώτας 

5. Γιαννουλάτου Ρεγγίνας 

6. Θεοδωρίκας Ασημίνας 

7. Νίκολη Πάρη . 

8. Φιορέντζη Μαρίας 

9. Χαϊδούλη Ελένης. 

Κατά τα λοιπά ισχύει ως έχει η Ε3/1668/91 Απόφαση του Υπουρ¬ 
γού Εμπορίου. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 20 Μαΐου 1992 

Ο ΥΦΥΠΟΥΡΓΟΣ 

ΑΡ. ΤΣΙΠΛΑΚΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 2542/Ε3/3179 (2) 

Χορήγηση Γενικών Αδειών Εξαγωγής προϊόντων Υψηλής Τεχνολο¬ 
γίας. 

Ο ΥΠΟΥΡΓΟΣ 
ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις του Ν. 936/79 «Περί τροποποιήσεως και συμπλη- 
ρώσεως των περί Εξωτερικού Εμπορίου διατάξεων». 

2. Τις διατάξεις του Ν. 1558/85 «Περί Κυβερνήσεως και Κυβερνη¬ 
τικών Οργάνων». 

3. Τις διατάξεις του Π.Δ. 405/91 «Περί μεταφοράς αρμοδιοτήτων 
στο ΥΠΕΘΟ». 

4. Τις διατάξεις του Π.Δ. 437/85 «Καθορισμός και ανακατανομή 
τω< αρμοδιοτήτων των Υπουργείων». 

5. Την αριθ. Υ. 1687/17.2.92 κοινή απόφαση του Πρωθυπουργού 
και του Υπουργού Εθνικής Οικονομίας «Καθορισμός αρμοδιοτήτων των 
Υφυπουργών Εθνικής Οικονομίας». 

6. Την αριθ. Ε3/5362/7.8.90 κοινή απόφαση Αναπληρωτή 
Υπουργού Εμπορίου και Υφυπουργού Οικονομικών. 

7. Την Ε3/1256/91 Απόφαση Υπουργού Εμπορίου, αποφασί¬ 
ζουμε: 

Τροποποιούμε και συμπληρώνουμε την Ε3/1256/91 Απόφαση του 
Υπουργού Εμπορίου ως ακολούθως: 

Α. Χώρες για τις οποίες είναι δυνατή η έκδοση της Γενικής Άδειας. 

1. Κράτη - μέλη της Ευρωπαϊκής Οικονομικής Κοινότητος. 

2. Ηνωμένες Πολιτείες της Αμερικής 

3. Καναδάς 

4. Νορβηγία 

5. Τουρκία 

6. Ιαπωνία 

7. Αυστραλία 

8. Αυστρία 

9. Ελβετία 

10. Ν. Ζηλανδία 

11. Σουηδία 

12. Φιλανδία 

Β. Επίπεδα Τεχνολογίας για τα οποία είναι δυνατή η έκδοση της Γε¬ 
νικής Άδειας. 

Η Γενική Άδεια μπορεί να εκδοθεί για όλα τα προϊόντα του βιομηχα¬ 
νικού καταλόγου ελεγχόμενων προϊόντων πλην των ακολούθων: 

1. Προϊόντα που συμπεριλαμβάνονται στους καταλόγους ΜΤΟΚ. 

2. Υπερυπολογιστές (δΐιρβΓΟΟίίΐριιΙβΓδ). Οι περιλαμβανόμενοι στον 
βιομηχανικό κατάλογο με τα στοιχεία 4Α3γ, 4Δ1, 4Δ2, 4Ε1, 4Ε2α, 
4Ε2β (όλοι με ΕΤΗ των 195 εκατομ. θεωρητικών λειτουργιών ανά 
δευτερόλεπτο ή μεγαλύτερων). 

3. Κρυπτογραφικός εξοπλισμός και ειδικά σχεδιασμένα εξαρτήματα, 
σχεδιασμένα για την εξασφάλιση του απορρήτου των επικοινωνιών (βιο¬ 
μηχανικός κατάλογος 5Α2/5Δ2 και 5Ε2), εξαιρουμένων των ειδών 
ασφάλειας πληροφοριών ως ακολούθως. 

(α) Φορητή (ατομική ή κινητή) ραδιοτηλεφωνία για πολιτική χρήση. 

(β) Κρυπτογραφικός εξοπλισμός για πολιτική χρήση, 

1. Όργανα ελέγχου εισροής πληροφοριών, όπως οι αυτόματες τα¬ 
μειακές μηχανές, εκτυπωτές ατοεξυπηρέτησης ή τερματικά στο σημείο 
πώλησης τα οποία προστατεύει συνθηματική λέξη εισόδου (ρβδδννοπΐ) ή 
προσωπικοί αριθμοί αναγνώρισης (ΡΙΝ ηυπιΒβΓβ) ή παρόμοια στοιχεία 
που απαγορεύουν τη χρήση των μηχανημάτων από εκείνους που δεν 
έχουν αυτό το δικαίωμα αλλά δεν επιτρέπουν την κρυπτογράφηση φα- 
κέλλων ή κειμένων εκτός και συνδέονται απευθείας με τη συνθηματική 
λέξη εισόδου ή τον προσωπικό αριθμό αναγνώρισης (ΡΙΝ). 

2. Όργανα αναγνώρισης εγκυρότητος πληροφοριών που υπολογί¬ 
ζουν ένα Κώδικα Αναγνώρισης Μηνυμάτων (Μβδδ&βε ΑυΐΗβηΐίοβΙΐοη 
Οοείε — ΜΑΟ) ή παρόμοιο αποτέλεσμα και εξασφαλίζουν τη μη διαφο¬ 
ροποίηση των κειμένων, ή που κάνουν αναγνώριση των χρηστών αλλά 
δεν επιτρέπουν την κρυπτογράφηση στοιχείων, κειμένων ή άλλων πλη¬ 
ροφοριών εκτός εκείνων που απαιτούνται για αναγνώριση. 

3. Ειδικά σχεδιασμένο προσαρμοσμένο κρυπτογραφικό εξοπλισμό με 
χρήση στις τραπεζικές μηχανές ή τις μηχανές χρηματικών συνδιαλλα¬ 
γών όπως οι αυτόματες ταμειακές μηχανές, εκτυπωτές αυτοεξυπηρέ¬ 
τησης για την τρέχουσα κατάσταση των λογαριασμών, τερματικά στο 
σημείο πώλησης, ή εξοπλισμό για την κρυπτογράφηση ενδοτραπεζιτι- 


κών συνδιαλλαγών, οι οποίες προορίζονται γι’ αυτές μόνο τις χρήσεις 
και εφαρμογές. 

(γ) Κρυπτογραφικά προγράμματα Η/Υ (δοίΕννβτβ). 

1. Προγράμματα που απαιτούνται για τη «χρήση» του εξοπλισμού 
όπως περιγράφεται ανωτέρω. 

2. Προγράμματα που παρέχουν οποιαδήποτε από τις ανωτέρω λει¬ 
τουργίες των εξοπλισμών όπως περιγράφεται ανωτέρω. 

4. Όργανα Νυκτερινής Όρασης, όπως περιγράφονται στον βιομηχα¬ 
νικό κατάλογο 6Α2α1 έως 3, 6Α2γ, 6Ε1 και 2 (Παλαιός Διεθ. Κατά¬ 
λογος αριθ. 1502, 1555, 1556 και 1585). 

5. Εξοπλισμός ακτινοβολίας ακτινών X, όπως περιγράφονται στο 
βιομηχανικό κατάλογο 3Α1ε5 (παλ. Διεθ. Κατάλογος αριθ. 1553). 

6. Φωτογραφικές μηχανές μεγάλης ταχύτητος Βιομ. Κατάλογος 
6Α3α2 έως 5 (παλ. Διεθ. Κατάλ. αριθ. 1585). 

7. Πρότυπα συχνότητος ατομικής ενέργειας Βιομ. Κατάλογος 
3Α2γ. 

8. Συστήματα ακουστικής θαλάσσης, Βιομ. κατάλογος αρ. 6Α1. 

Το σύστημα Γενικών Αδειών δεν μπορεί να εφαρμοσθεί προκειμένου 

για προϊόντα που ανήκουν στο Στρατιωτικό Κατάλογο και τον Κατά¬ 
λογο προϊόντων Ατομικής Ενέργειας. 

Κατά τα λοιπά ισχύει ως έχει η Ε3/1256/91 Απόφαση του Υπουρ¬ 
γού Εμπορίου. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 20 Μαΐου 1992 

Ο ΥΦΥΠΟΥΡΓΟΣ 

ΑΡ. ΤΣΙΠΛΑΚΟΣ 

♦ 

Αριθ. 2046427/3433/0022 (3) 

Καθορισμός αποζημίωσης για διενέργεια Διοικητικής εξέτασης στην 
Τράπεζα Επενδύσεων. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ . 
ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 8 του Ν. 1256/82 «Για την πολυθεσία, 
την πολυαπασχόληση κ.λπ.». 

2. Την αριθ. Κ3-3061/8.11.84 Κοινή απόφαση των Υπουργών 
Προεδρίας της Κυβέρνησης και Εμπορίου με την οποία ανατέθηκε στον 
Πάρεδρο του Ελεγκτικού Συνεδρίου Σ. Σκυλογιάννη η διενέργεια ελέγ¬ 
χου στην Τράπεζα Επενδύσεων. 

3. Την από 4 Μαρτίου 1991 αίτηση του Σ. Σκυλογιάννη με την 
οποία ζητά το ποσό των εννιακοσίων πενήντα χιλιάδων (950.000) δρχ. 
ως αποζημίωση για την διενέργεια της διοικητικής εξέτασης που περά¬ 
τωσε με την υποβολή της σχετικής πορισματικής έκθεσης στις 
30.11.1987. 

4. Το έγγραφο της Τράπεζας Επενδύσεων αριθ. 4805/ 
17.10.1991, με το οποίο η εν λόγω Τράπεζα συμφωνεί για την πλη¬ 
ρωμή του ποσού των 950.000 δρχ. στον Πάρεδρο του Ε.Σ. Σ. Σκυλο- 
γιάννη. 

5. Την αριθ. Υ. 1660/1007556/116/0006/23.1.92 (ΦΕΚ 31 
Β’) Κοινή Απόφαση του Πρωθυπουργού και του Υπουργού Οικονομι¬ 
κών «Ανάθεση αρμοδιοτήτων Υπουργού Οικονομικών στον Υφυπουργό 
Οικονομικών, αποφασίζουμε: 

Εγκρίνουμε την καταβολή εφάπαξ αποζημίωσης εννιακοσίων πενή¬ 
ντα χιλιάδων (950.000) δρχ. όπως προκύπτει από την με αριθ. 2312/ 
30.11.87 πορισματική έκθεση που υπεβλήθη στο Υπουργείο Εμπορίου 
στον Πάρεδρο του Ελεγκτικού Συνεδρίου Σ. Σκυλογιάννη, για την διε¬ 
νέργεια ελέγχου και την διερεύνηση επωνύμως καταγγελιών κατά της 
Τράπεζας Επενδύσεων για τη νομιμότητα μεταβίβασης του εργοστα¬ 
σίου της ΜΑΚΚΟΝ ΑΕ από την Τράπεζα στην ΑΕ ΜΠΥΚΟ και όχι 
στην Αγροτοβιομηχανική Ένωση Σερρών Α.Ε. Το ποσό της αποζημίω¬ 
σης θα βαρύνει τον προϋπολογισμό της Τράπεζας Επενδύσεων.. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 1 Ιουνίου 1992 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦΥΠ. ΟΙΚΟΝΟΜΙΚΟΝ 

ΣΩΤΗΡΙΟΣ ΚΟΥΒΕΛΑΣ ΚΩΝΣΤΑΝΤΙΝΟΣ ΓΙΑΤΡΑΚΟΣ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ. 129552 (4) 

Παράταση ισχύος της Νομοθεσίας για την αναγκαστική εισδοχή ποι¬ 
μνίων στις βοσκές κατά τη θερινή κτηνοτροφική περίοδο έτους 
1992. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις του άρθρου 13 του Α.Ν. 431/1968. 

2. Τις προτάσεις των Δ/νσεων Γεωργίας Νομαρχιών Κράτος που 
υποβλήθηκαν για την παράταση του μέτρου της αναγκαστικής εισδοχής 
ποιμνίων στις βοσκές για τη θερινή κτηνοτροφική περίοδο έτους 1992, 
αποψασίουμε: 

Παρατείνουμε την ισχύ της σχετικής Νομοθεσίας που διαμορφώθηκε 
με τα Ν.Δ/τα 3889/1958,3958/1959,4098/1960,3424/1984, 
το Ν. 4493/1966 ως και με την αριθμ. 198/1966 πράξη του Υπουρ¬ 
γικού Συμβουλίου για την αναγκαστική εισδοχή ποιμνίων στις βοσκές 
κατά τη θερινή κτηνοτροφική περίοδο έτους 1992 για τις περιοχές των 
κατωτέρω Νομών της Χώρας ήτοι: 

1. Αττικής μόνο για τις μη αναδασωτέες εκτάσεις. 

2. Ανατολικής Αττικής. 

3. Αχαΐας 

4. Βοιωτίας μόνο για τα λιβάδια Ακρινό νερό και Τσέρεσι Κοινότητας 
Δαυλείας. 

5. Ημαθίας 

6. Ιωαννίνων 

7. Καστοριάς, μόνο για τις βροχές Λιβαδοτόπι (με εξαίρεση του τμή¬ 
ματος που αποδόθηκε με το Ν. 1540/1985 στους πολιτικούς πρόσφυ¬ 
γες) Πεύκο, Περιστεράς, Γλυκονερίου, Μυροβλήτη και Ζούζουλης. 

8. Κορινθίας: για τις βοσκές του λειβαδιού «Κούτσουρα - Καστανο- 
βούνι» Ιεράς Μονής Αγίου Γεωργίου Φενεού. 

9. Κυκλάδων, μόνο για το βοσκότοπο Μακρονήσου κυριότητας Κοι¬ 
νότητας Κορρησίας Κέας (με εξαίρεση του τμήματος της παραλίας μέ¬ 
χρι κορυφογραμμής της Ν.Δ. πλευράς της ανωτέρω νήσου, το οποίο πε¬ 
ριλαμβάνει τις παλιές εγκαταστάσεις Στρατοπέδου με μικρά αλσύλια). 

10. Λαρίσης, μόνο για τη βοσκή Μετόχι Σπαρμού Ελασσόνος ιδιο¬ 
κτησίας Ο.Δ.Ε.Π. 

11. Λέσβου. 

12. ΙΙέλλης (Δ/νση Γεωργίας Εδέσσης), μόνο για τις βοσκές Χαρα- 
μίτσα, Κουτσούμπεη και Λουϊδίτσα. 

13. Πιερίας. 

14. Ρεθύμνης μόνο για το βοσκότοπο κυριότητας πρακτικού Γεωργι- 
κού Σχολείου Ασωμάτων Αμορίου. 

15. Φλωρίνης: μόνο για τις βοσκές Πισσοδερίου και Καρυών (οικ. 
οξυάς και Σφήκας). 

Η σχετική αίτηση των ενδιαφερομένων θα πρέπει να υποβληθεί στον 
οικείο Νομάρχη, σε 30 ημέρες από τη δημοσίευση της παρούσας από¬ 
φασης στην Εφημερίδα της Κυβερνήσεως. 

Επίσης η σχετική για την αναγκαστική εισδοχή απόφαση του οικείου 
Νομάρχη θα πρέπει νε εκδοθεί ύστερα από έγγραφη βεβαίωση της τοπι¬ 
κής Δασικής Αρχής, ότι η έκταση δεν είναι αναδασωτέα και δεν απαγο¬ 
ρεύεται η βοσκή, σε προθεσμία 30 ημερών από τη λήξη της προθεσμίας 
υποβολής αιτήσεως από τους ενδιαφερομένους. 

Σημειώνεται τέλος ότι το μέτρο της αναγκαστικής εισδοχής δεν έχει 
εφαρμογή σε εκτάσεις που κηρύχθηκαν αναδασωτέες (άρθρ. μόνο παρ. 
5 Ν. 4493/1965) σε εκτάσεις στις οποίες απαγορεύεται η βοσκή βάσει 
διατάξεων των περί δασών Νόμων, στην περίπτωση του άρθρου 18 
παρ. 8 του Ν. 1734/1987 «περί βοσκοτόπων», καθώς και στις περι¬ 
πτώσεις για τις οποίες διαλαμβάνει το άρθρο 28 Ν. 2040/1992 (ΦΕΚ 
70Α/23.4.1992). ' 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 2 Ιουνίου 1992 

ΟΙ ΥΠΟΥΡΓΟΙ 

ΕΣΩΤΕΡΙΚΟΝ ΓΕΩΡΓΙΑΣ 

ΝΙΚ. ΚΛΕΙΤΤΟΣ ΣΩΤ. ΧΑΤΖΗΓΑΚΗΣ 


Αριθ. 11591 (5) 

Αναπροσαρμογή των ισχυόντων τιμολογίων αμοιβής των φορ/τών, κο¬ 
μιστών και σημειωτών ξηράς Πύργου - Πελοπίου - Κρεστένων και 

Αμαλιάδας για το έτος 1992. 

Ο ΓΕΝΙΚΟΣ ΓΡΑΜΜΑΤΕΑΣ 
ΤΟΤ ΥΠΟΥΡΓΕΙΟΥ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 39 του Ν. 3239/55 και του άρθρου 3 
του Ν.Δ. 1254/49. 

2. Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα». 

3. Την αριθμ. 80386/30.11.90 απόφαση του Υπουργού Προεδρίας 
της Κυβέρνησης και Εργασίας (ΦΕΚ 761/Β/30.11.90). 

4. Τις σχετικές προτάσεις των αρμοδίων Ε.Ρ.Φ. Ξηράς. 

5. Την από 3.4.1991 Εθνική Συλλογική Σύμβαση Εργασίας (Πράξη 
κατάθεσης Υπουργ. Εργασίας αριθμ. 10/4.4.91) και το γεγονός ότι η 
απόφαση αυτή δεν έχει αναδρομική ισχύ. 

6. Την αριθ. 100919/22.11.90 απόφαση του Υπουργού Εργασίας, 
για τη μεταβίβαση αρμοδιοτήτων, αποφασίζουμε: 

1) Αποδεχόμαστε τις προτάσεις των αρμοδίων Επιτροπών Ρυθμί- 
σεως Φορτ/σεων (ΕΡΦ) ξηράς και εγκρίνουμε την (αναπροσαρμογή των 
ισχυόντων τιμολογίων αμοιβής των Φορτ/τών Πύργου - Πελοπίου - 
Κρεστένων και Αμαλιάδας για το έτος 1992, κατά ποσοστό 11%. 

2) Η παρ. 2 της αριθμ. 12001/1991 αποφάσεως μας, όπως τροπο¬ 
ποιήθηκε με την παρ. 1 της αριθμ. 13960/1991 όμοιας, σχετικά με 
την παρακράτηση της συνδικαλιστικής εισφοράς υπέρ των συνδικαλιστι¬ 
κών οργανώσεων, εξακολουθεί ισχύουσα, υπό τον όρο ότι, η δυναμένη 
να παρακρατείται εισφορά, θα υπολογίζεται επί των τιμολογίων που θα 
διαμορφωθούν και θα ισχύσουν για το έτος 1992. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 28 Μαΐου 1992 

Ο Γενικός Γραμματέας 
I. ΣΤΕΦΑΝΟΥ 

-♦- 

Αριθ. 13366 (6) 

Αναπροσαρμογή των ισχυόντων τιμολογίων αμοιβής των φορ/τών ξη¬ 
ράς Τυρνάβου και Ελασσόνας για το έτος 1992. 

Ο ΓΕΝΙΚΟΣ ΓΡΑΜΜΑΤΕΑΣ 
ΤΟΥ ΥΠΟΥΡΓΕΙΟΥ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 39 του Ν. 3239/55 και του άρθρου 3 
του Ν.Δ. 1254/49. 

2. Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα». 

3. Την αριθμ. 80386/30.11.90 απόφαση του Υπουργού Προεδρίας 
της Κυβέρνησης και Εργασίας (ΦΕΚ 761/Β/30.11.90). 

4. Τις σχετικές προτάσεις των αρμοδίων Ε.Ρ.Φ. Ξηράς. 

5. Την από 3.4.1991 Εθνική Συλλογική Σύμβαση Εργασίας (Πράξη 
κατάθεσης Υπουργ. Εργασίας αριθμ. 10/4.4.91). 

6. Το γεγονός ότι η απόφαση αυτή δεν έχει αναδρομική ισχύ 

7. Την αριθ. 100919/22.11.90 απόφαση του Υπουργού Εργασίας, 
για τη μεταβίβαση αρμοδιοτήτων, αποφασίζουμε: 

1) Αποδεχόμαστε τις προτάσεις των αρμοδίων Επιτροπών Ρυθμί- 
σεως Φορτ/σεων (ΕΡΦ) Ξηράς και εγκρίνουμε την αναπροσαρμογή 
των ισχυόντων τιμολογίων αμοιβής των Φορτ/τών Τυρνάβου και 
Ελασσόνας, για το έτος 1992, κατά ποσοστό 12%. 

2) Η παρ. 2 της αριθμ. 12001/1991 αποφάσεως μας, όπως τροπο¬ 
ποιήθηκε με την παρ. 1 της αριθμ. 13960/1991 όμοιας, σχετικά με 
την παρακράτηση της συνδικαλιστικής εισφοράς υπέρ των συνδικαλιστι¬ 
κών οργανώσεων, εξακολουθεί ισχύουσα, υπό τον όρο ότι, η δυναμένη 
να παρακρατείται εισφορά, θα υπολογίζεται επί των τιμολογίων που θα 
διαμορφωθούν και θα ισχύσουν για το έτος 1992. 

Η απόφαση αυτή να δημοσιευθεί στην ΕΙφημερίδα της Κυβερνήσεως. 

Αθήνα, 28 Μαΐου 1992 

Ο Γενικός Γραμματέας 
I. ΣΤΕΦΑΝΟΥ 

ΕΦΗΜΕΡΙΕ ΤΗΣ ΚΥΒΕΡΙΜΗΣΕΟΣ (ΤΕΥΧΟΣ ΔΕΥΤΕΡΟ) 


Αριθ. 12645 (7) 

Αναπροσαρμογή των ισχυόντων τιμολογίων αμοιβής των φορτοεκφορ¬ 
τωτών, κομιστών τελωνείου και σημειωτών ξηρός για το έτος 

1992. 

Ο ΓΕΝΙΚΟΣ ΓΡΑΜΜΑΤΕΑΣ 
ΤΟΤ ΥΠΟΥΡΓΕΙΟΥ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 39 του Ν. 3239/55 και του άρθρου 3 
του Ν.Δ. 1254/49. 

2. Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα». 

3. Την αριθμ. 80386/30.11.90 απόφαση του Υπουργού Προεδρίας 
της Κυβέρνησης και Εργασίας (ΦΕΚ 761/Β/30.11.90). 

4. Τις σχετικές προτάσεις των αρμοδίων Ε.Ρ.Φ. Ξηράς. 

5. Την από 3.4.1991 Εθνική Συλλογική Σύμβαση Εργασίας (Πράξη 
κατάθεσης Υπουργ. Εργασίας αριθμ. 10/4.4.91) και το γεγονός ότι η 
απόφαση αυτή δεν έχει αναδρομική ισχύ. 

6. Την αριθ. 100919/22.11.90 απόφαση του Υπουργού Εργασίας, 
για τη μεταβίβαση αρμοδιοτήτων, αποφασίζουμε: 

1. Αποδεχόμαστε εν μέρει τις προτάσεις των Επιτροπών Ρυθμίσεως 
Φορτ/σεων (ΕΡΦ) Ξηράς και εγκρίνουμε την αναπροσαρμογή των 
ισχυόντων τιμολογίων αμοιβής των Φορτ/τών κομιστών τελωνείου και 
σημειωτών ξηράς των πόλεων Αμφιλοχίας, Άργους, Αστακού, Αγίου 
Νικολάου Κρήτης, Βελεστίνου, Βόλου και Αγριάς, Γαργαλιάνων, Γιαν¬ 
νιτσών, Γυθείου, Δράμας, Διδυμοτείχου, Δομοκού, Έδεσσας, Αριδαίας, 
Ειδομένης, Ελευσίνας, Ερυθρών, Ζαχάρως, Ζευγολατιού, Κοκκωνίου 
Ν. Κορινθίας, Θεσσαλονίκης, Ιστιαίας, Ιεράπετρας, Κιλκίς, (Σ.Σ. Κρη- 
στώνας), Κατακόλου, Κισσάμου Χανιών, Κω, Λαμίας, Λευκάδας, Λι- 
βανάτων, Μεγαλόπολης, Μεσσήνης, Μοιρών, Κρήτης, Ν. Μουδανιών, 
Μώλου Λοκρίδας, Ναυπάκτου, Νάουσας και Περιφέρειας, Ξάνθης, Πα- 
τρών, Πύλου - Γιάλοβας, Πολυκάστρου, Σητείας, Ρεθύμνου, Ρόδου, Φι¬ 
λιατρών, Φλώρινας και Αμυνταίου, για το έτος 1992, κατά ποσοστό 
13%. 

2. Η παρ. 2 της αριθμ. 12001/1991 αποφάσεώς μας, όπως τροπο¬ 
ποιήθηκε με την παρ. 1 της αριθμ. 13960/1991 όμοιας, σχετικά με 
την παρακράτηση της συνδικαλιστικής εισφοράς υπέρ των συνδικαλιστι¬ 
κών οργανώσεων, εξακολουθεί ισχύουσα, υπό τον όρο ότι, η δυναμένη 
να παρακρατείται εισφορά, θα υπολογίζεται επί των τιμολογίων που θα 
διαμορφωθούν και θα ισχύσουν για το έτος 1992. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 28 Μαΐου 1992 
Ο Γενικός Γραμματέας 

I. ΣΤΕΦΑΝΟΥ 

- 4 - 

Αριθ. 13349 (8) 

Κήρυξη υποχρεωτικής της από 12.3.92 ΣΣΕ των Βυρσοδεψεργατών - 
τριών όλης της Χώρας. 

Ο ΓΕΝΙΚΟΣ ΓΡΑΜΜΑΤΕΑΣ 
ΤΟΥ ΥΠΟΥΡΓΕΙΟΥ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 1876/90. 

2. Τις διατάξεις της απόφασης 80386/90 Υπουργών Προεδρίας της 
Κυβέρνησης και Εργασίας, που εκδόθηκε κατ’ εξουσιοδότηση της παρ. 
2 του άρθρου 81 του Ν. 1892/90. 

3. Τη γνώμη που εξέφρασε το Ανώτατο Συμβούλιο Εργασίας κατά 
τη συνεδρίασή του της 21ης Μαΐου 1992. 

4. Τα στοιχεία του φακέλλου από τα οποία προκύπτει ότι συντρέχουν 
οι αριθμητικές προϋποθέσεις για την κήρυξη υποχρεωτικής της πιο 
πάνω Σ.Σ.Ε., δηλαδή ότι οι δεσμευόμενοι εργοδότες απασχολούν το 
51% των εργαζομένων του κλάδου. 

6. Την αριθ. 100919/22.11.90 απόφαση του Υπουργού Εργασίας, 
για τη μεταβίβαση αρμοδιοτήτων, αποφασίζουμε; 

1. Κηρύσσουμε υποχρεωτική την από 12 Μαρτίου 1992 Σ.Σ.Ε. των 
Βυρσοδεψεργατών - τριών όλης της χώρας για όλους του εργοδότες και 
εργαζομένους του κλάδου, που αφορά αυτή. 

2. Η ισχύς της απόφασης αυτής αρχίζει από 16 Απριλίου 1992. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 29 Μαΐου 1992 
Ο Γενικός Γραμματέας 
I. ΣΤΕΦΑΝΟΥ 


Αριθ. 13350 (9) 

Κήρυξη υποχρεωτικής της από 16.4.92 ΣΣΕ των χειριστών και βοη¬ 
θών εκσκαπτικών, ανυψωτικών, γεωτρητικών, ισοπεδωτικών, οδο- 
ποιητικών και χωματουργικών εν γένει μηχανημάτων εκτέλεσης τε¬ 
χνικών έργων, παντός τύπου και συστήματος λειτουργίας, που εργά¬ 
ζονται σε όλη τη χώρα. 

Ο ΓΕΝΙΚΟΣ ΓΡΑΜΜΑΤΕΑΣ 
ΤΟΥ ΥΠΟΥΡΓΕΙΟΥ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 1876/90. 

2. Τις διατάξεις της απόφασης 80386/90 Υπουργών Προεδρίας της 
Κυβέρνησης και Εργασίας, που εκδόθηκε κατ’ εξουσιοδότηση της παρ. 
2 του άρθρου 81 του Ν. 1892/90. 

3. Τη γνώμη που εξέφρασε το Ανώτατο Συμβούλιο Εργασίας κατά 
τη συνεδρίασή του της 21ης Μαΐου 1992. 

4. Τα στοιχεία του φακέλλου από τα οποία προκύπτει ότι συντρέχουν 
οι αριθμητικές προϋποθέσεις για την κήρυξη υποχρεωτικής της πιο 
πάνω Σ.Σ.Ε., δηλαδή ότι οι δεσμευόμενοι εργοδότες απασχολούν το 
51% των εργαζομένων του κλάδου 

5. Την αριθ. 100919/22.11.90 απόφαση του Υπουργού Εργασίας, 
για τη μεταβίβαση αρμοδιοτήτων, αποφασίζουμε: 

1, Κηρύσσουμε υποχρεωτική την από 16.4.1992 των χειριστών και 
βοηθών των χειριστών και βοηθών εκσκαπτικών, ανυψωτικών, γεω¬ 
τρητικών, ισοπεδωτικών, οδοποιητικών και χωματουργικών εν γένει 
μηχανημάτων εκτέλεσης τεχνικών έργων, παντός τύπου και συστήμα¬ 
τος λειτουργίας, που εργάζονται σε όλη τη χώρα για όλους του εργοδό¬ 
τες και εργαζομένους του κλάδου, που αφορά αυτή. 

2. Η ισχύς της απόφασης αυτής αρχίζει από 23 Απριλίου 1992. 
Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 29 Μαΐου 1992 

Ο Γενικός Γραμματέας 

I. ΣΤΕΦΑΝΟΥ 

-♦- 

Αριθ. Α3α/οικ 5333 (10) 

Μετατροπή θέσης Κλάδου γιατρών ΕΣΥ στο Περ. Γεν. Νοσ/μείο Αθη¬ 
νών «ΕΥΑΓΓΕΛΙΣΜΟΣ». 

ΟΙ ΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ ΚΑΙ 
ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 25 του Ν. 1397/83 «Εθνικό Σύστημα 
Υγείας« (ΦΕΚ 143/Α/83). 

2. Τις διατάξεις του άρθρου 1 παρ. Ια του Π.Δ. 129/9.4.92 (ΦΕΚ 
65/Α/92). 

3. Την αριθμ. 25/93ης Ολ. 13.5.92 απόφασης του ΚΕΣΥ. 

4. Την αρ. Υ. 1660/1007556/116/0006Α/24.1.1992 κοινή 
απόφαση του Πρωθυπουργού και του Υπουργού Οικονομικών «ανάθεση 
αρμοδιοτήτων στον Υφυπουργό Οικονομικών» (ΦΕΚ 31/Β/92). 

5. Την αριθ. 13.8.92 απόφαση - πρόταση του Διοικητικού Συμβου¬ 
λίου του Περιφερειακού Γενικού Νοσ/μείου Αθηνών «ΕΥΑΓΓΕΛΙ¬ 
ΣΜΟΣ», αποφασίζουμε: 

Μία (1) θέση, με βαθμό Διευθυντή, ειδικότητας Χειρουργικής Καρ¬ 
διάς, πουέχει συσταθεϊ, για το Περιφερειακό Γενικό Νοσοκομείο Αθη¬ 
νών «ΕΥΑΓΓΕΛΙΣΜΟΣ», με την αριθμ. Α3β/7070/4.6.1984 (ΦΕΚ 
382/Β/92) κοινή υπουργική απόφαση, μετατρέπεται σε θέση με βαθμό 
Επιμελητή Α' ίδιας ειδικότητας με εξειδίκευση στις Καρδιακές Μεταμο¬ 
σχεύσεις. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 3 Ιουνίου 1992 

ΟΙ ΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ ΚΑΙ 

ΚΟΙΝ. ΑΣΦΑΛΙΣΕΩΝ ΥΦΥΠΟΥΡΓΟΣ ΟΙΚΟΝΟΜΙΚΟΝ 

Γ. ΣΟΥΦΛΙ ΑΣ Κ. ΓΙΑΤΡΑΚΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. ΙΒ/3565 (11) 

Τροποποίηση της ΙΒ/778/27.1.92 κοινής απόφασης των Υπουργών 

Προεδρίας της Κυβέρνησης και Εθνικής Παιδείας και Θρησκευμά¬ 
των. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 5 του Ν. 1735/1987 (ΦΕΚ 195/87 τ. 
Α’). - 

Την αριθμ. ΙΒ/4405/1988 (ΦΕΚ 415/88 τ. Β') κοινή Υπουργική 
απόφαση για τη μεταφορά μαθητών. 

3. Την αριθμ. 140/20.11.91 απόφαση της Γραμματείας του 
Υπουργικού Συμβουλίου. 

4. Την αριθμ. 33361/5.9.91 (ΦΕΚ 703 τ. Β’) κοινή απόφαση. 

5. Την αριθμ. 1388/1992 αναφορά της Δ/νσης Δ/θμιας Εκπ/σης 
Μεσσηνίας και την αριθμ. 139/1992 όμοια, του Λυκείου Καρδαμύλης, 
αποφασίζουμε: 

Τροποποιούμε την αριθμ. ΙΒ/778/27.1.92, κοινή απόφασή μας ως 
προς το ποσό της κατ’ αποκοπήν ετήσιας αμοιβής των οδηγών των σχο¬ 
λικών λεωφορείων του Γυμνασίου - Λυκείου Καρδαμύλης Μεσσηνίας 
αντί του ποσού των 800.000 δρχ. σε 1.000.000 δρχ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 15 Απριλίου 1992 
Με εντολή Υπουργών 
ΟΙ ΓΕΝ. ΓΡΑΜΜΑΤΕΙΣ 

ΠΡΟΕΔΡΙΑΣ ΤΗΣ ΕΘΝ. ΠΑΙΔΕΙΑΣ ΚΑΙ 

ΚΥΒΕΡΝΗΣΗΣ ΘΡΗΣΚΕΥΜΑΤΩΝ 

ΝΙΚ. ΑΡΓΥΡΟΠΟΥΛΟΣ ΚΩΝ. ΧΑΡΑΛΑΜΠΟΠΟΥΛΟΣ 

-- 

Αριθ. 5 (12) 

Λειτουργία εφημερίδας «ΤΑ ΝΕΑ ΤΗΣ ΑΓΡΟΦΥΛΑΚΗΣ». 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις του άρθρου 110 του Ν. 1892/90 (ΦΕΚ 101/ 
31.7.90) τ. Α’) «περί επανασύστασης και εκσυγχρονισμό της υπηρεσίας 
της Αγροφυλακής». 

2. Το άρθρο 4 του Π.Δ. 543/77 (ΦΕΚ 177/25.6.77) περί οργανι¬ 
σμού της Γενικής Δ/νσης Αγρ/κής του Υ.Δ.Τ.». 

3. Την αριθμ. 718 από 4.2.1992 έγκριση του Υπουργού Δημόσιας 
Τάξης «περί έγκρισης έκδοσης εφημερίδας με τίτλο «ΤΑ ΝΕΑ ΤΗΣ 
ΑΓΡΟΦΥΛΑΚΗΣ». 

4. Την ανάγκη για προβολή του έργου που επιτελείται από την Αγρο¬ 
φυλακή στην ύπαιθρο χώρα, αποφασίζουμε: 

Άρθρο 1 

Έκδοση - Επιμέλεια 

1. Η υπηρεσία της Αγροφυλακής του Υπουργείου Δημόσιας Τάξης 
εκδίδει μηνιαία εφημερίδα μη κερδοσκοπικού χαρακτήρα με τον τίτλο 
«ΤΑ ΝΕΑ ΤΗΣ ΑΓΡΟΦΥΛΑΚΗΣ» που καλύπτει το προσωπικό της, 
υπαλλήλους και Αγροφύλακες. 

2. Την έκδοση της Εφημερίδας επιμελείται το Τμήμα Τύπου και Δη¬ 

μοσίων Σχέσεων της Αγροφυλακής (παρ. στ' άρθρο 4 του Π.Δ. 543/ 
77). . 

Άρθρο 2 

Τεχνικά χαρακτηριστικά 

1. Η εφημερίδα εκδίδεται το πρώτο δεκαήμερο κάθε μήνα σε διαστά¬ 
σεις 43 εκ X 30 εκ. Αποτελείται από 12 σελίδες σε χαρτί δημοσιογρα¬ 
φικό και εκτυπώνεται σε τριχωμία. Κάθε σελίδα περιέχει απεριόριστο 
αριθμό φωτογραφιών. 

2. Τα ανωτέρω τεχνικά χαρακτηριστικά είναι δυνατόν να μεταβάλ¬ 
λονται με απόφαση της Διοικούσας Επιτροπής. . 


3. Οι εργασίες έκδοσης της Εφημερίδας γίνονται σε ιδιωτικές επιχει¬ 
ρήσεις κατόπιν συμβάσεως. 

Άρθρο 3 
Αποστολή - Ύλη 

1. Η εφημερίδα έχει σαν σκοπό: 

α) Την επαγγελματική επιμόρφωση και τη γενικότερη πληροφόρηση 
του προσωπικού της Αγροφυλακής. 

β) Την προβολή του έργου που επιτελείται από την Αγροφυλακή στο 
αναγνωστικό κοινό των αστικών κέντρων και ιδιαίτερα της υπαίθρου. 

2. Για την ύλη, που δημοσιεύεται στην εφημερίδα, εκτός εκείνης που 
επιμελείται το συντακτικό προσωπικό, μπορεί να καταβάλλεται χρημα¬ 
τική αμοιβή με βάση κλίμακα που καθορίζει η Διοικούσα Επιτροπή. 

3. Τα κείμενα των συντακτών και συνεργατών της Εφημερίδας απη- 
χούν τις δικές τους απόψεις και όχι εκείνες του Υπουργείου Δημόσιας 
Τάξης. 

Δεν επιτρέπεται η δημοσίευση ύλης που αναφέρεται σε πολιτικά ή 
προσωπικά θέματα ή περιέχει φράσεις λέξεις ή εικόνες, που μπορούν να 
προκαλέσουν παρεξηγήσεις. 

Άρθρο 4 

1. Ανώτατο εποπτικό όργανο για την εφημερίδα είναι η Διοικούσα 
Επιτροπή, η οποία αποτελείται από τους κατωτέρω: 

α) Δ/ντή Αγροτικής Ασφάλειας, ως Πρόεδρο, 
β) Δ/ντή Εφημερίδας, Προϊστάμενο Διοίκησης Αγρ/κής. 
γ) Αναπληρωτή Δ/ντή Εφημερίδας, Προϊστάμενο Διοίκησης Αγρ/ 
κής. 

δ) Τμηματάρχη Τύπου και Δημοσίων Σχέσεων, 
ε) Έναν υπάλληλο Κλάδου ΔΕ με βαθμό Α' ή Β' ή Γ' (Διοικ/κού - 
Λογιστικού) του Τμήματος Δημοσίων Σχέσεων ή του Τμήματος Προ¬ 
σωπικού που επιφορτίζεται και με τα καθήκοντα του Γραμματέα. 

στ) Τον εκάστοτε Πρόεδρο της Ομοσπονδίας των Αγροφυλάκων 
Κλάδου ΥΕ Αγρ/κων. 

ζ) Τον εκάστοτε Αντιπρόεδρο της Ομοσπονδίας των Αγροφυλάκων 
Κλάδου ΥΕ Αγρ/κων. 

η) Έναν Αγροφύλακα, προταθέν μέλος από την Ομοσπονδία των 
Αγροφυλάκων Κλάδου ΥΕ Αγρ/κων. 

θ) Έναν υπάλληλο Κλάδου. ΔΕ με βαθμό Α' ή Β’ ή' Γ' (Διοικητικού - 
Λογιστικού προταθέν μέλος από την Πανελλήνια Ομοσπονδία Δημο¬ 
σίων υπαλλήλων της Αγροφυλακής, ως μέλη και τον 

ι) Αρχισυντάκτη της Εφημερίδας, ως εισηγητή, χωρίς δικαίωμα ψή¬ 
φου. 

2. Σε περίπτωση απουσίας ή κωλύματος του Προέδρου της Επιτρο¬ 
πής, χρέη Προέδρου εκτελεί ο αρχαιότερος Διοικητής Αγρ/κής της 
Διοικούσας Επιτροπής. 

3. Η Διοικούσα Επιτροπή συνεδριάζει νόμιμα, όταν παρευρίσκονται 
πέντε (5) μέλη της με δικαίωμα ψήφου σε φανερή ψηφοφορία, από τους 
οποίους υποχρεωτικά παρευρίσκονται σε κάθε συνεδρίαση ο Πρόεδρος 
της Επιτροπής και ο Δ/ντής της Εφημερίδας. 

Σε περίπτωση ισοψηφίας υπερισχύει η ψήφος του Προέδρου. 

4. Οι αποφάσεις της λαμβάνονται κατά πλειοψηφία και καταχωρίζο¬ 
νται στο βιβλίο πρακτικών με φροντίδα του Γραμματέα. 

5. Οι συνεδριάσεις της Διοικούσας Επιτροπής πραγματοποιούνται 
μετά από πρόσκληση του Προέδρου της, το τελευταίο δεκαήμερο εκά- 
στου μηνός και εκτάκτως αν προκύπτει ανάγκη στο χώρο του Υ,Δ.Τ. 
και στο γραφείο του Τμήματος Δημοσίων Σχέσεων. 

Άρθρο 5 
Διευθυντής 

1. Διευθυντής της Εφημερίδας είναι υπάλληλος Κλάδου ΠΕ Διοικ. - 
Οικονομικού με βαθμό Α' Προϊστάμενος Διοίκησης Αγρ/κής, αναλο¬ 
γών προσόντων και ικανοτήτων που ορίζεται από τον Διευθυντή Διοικη¬ 
τικού της Αγρ/κής μετά από πρόταση της Διοικούσας Επιτροπής. 

■ 2. Τα καθήκοντα του Διευθυντή είναι τα.εξής: 

α) Εκπροσωπεί την Εφημερίδα δικαστικά και εξώδικα έναντι οποιοσ¬ 
δήποτε τρίτου. 

β) Ευθύνεται για την κανονική έκδοση και την παραπέρα βελτίωση 
της Εφημερίδας. 

γ) Εγκρίνει την ύλη που δημοσιεύεται σε κάθε τεύχος, ύστερα από 
εισήγηση του Αρχισυντάκτη, με την οποία είναι συνυπεύθυνος έναντι του 
νόμου γ’ αυτή. 

δ) Διατάσσει τη διενέργεια μικροδαπανών, το ανώτατο ύψος των 
οποίων καθορίζεται κάθε χρόνο από τη Διοικούσα Επιτροπή και 

ε) Είναι υπόλογος και συνυπεύθυνος με το Διαχειριστή για τη διαχεί¬ 
ριση των Οικονομικών της Εφημερίδας. 

Άρθρο 6 
Αρχισυντάκτης 

1. Αρχισυντάκτης της Εφημερίδας ορίζεται, σύμφωνα με τη διαδικα¬ 
σία του άρθρου 5 παρ. 1 της παρούσης υπάλληλος Κλάδου ΠΕ Διοικητι¬ 
κού - Λογιστικού, ο οποίος έχει τις αναγκαίες προς τούτο ειδικές γνώ¬ 
σεις και ικανότητες. 

2. Τα καθήκοντα του αρχισυντάκτη είναι τα εξής: 

α) Σχεδιάζει και εισηγείται στο Διευθυντή την ύλη κάθε τεύχους, 
β) Συνεργάζεται με τους συντάκτες για τα υπό δημοσίευση θέματα 
που παρακολουθεί, ελέγχει και κατευθύνει την εργασία τους. 

γ) Εκτελεί τις εντολές και υλοποιεί τις κατευθύνσεις της Διοικούσας 
Επιτροπής και του Διευθυντή. 

δ) Παρακολουθεί την έγκαιρη διεξαγωγή της αλληλογραφίας της 
εφημερίδας, την κατάρτιση του φωτογραφικού και των άλλων αρχείων 
και γενικά την εργασία του προσωπικού που έχει σχέση με την έκδοση. 

ε) Εισηγείται τις τεχνικές προδιαγραφές - όρους συμφωνιών των ανα¬ 
γκαίων για την έκδοση - διεκπεραίωση της Εφημερίδας κ.λ.π. 

Άρθρο 7 

Σύνταξη - Γραμματεία 

1. Οι συντάκτες της Εφημερίδας επιλέγονται από το προσωπικό της 
Αγροφυλακής με βάση τις ειδικές γνώσεις και ικανότητές τους. 

2. Οι συντάκτες εκτελούν όλες τις εργασίες που περιλαμβάνονται στη 
διαδικασία της έκδοσης και τους ανατίθενται από τον αρχισυντάκτη και 
τον διευθυντή της Εφημερίδας. 

3. Το προσωπικό του Τμήματος Τύπου και Δημοσίων Σχέσεων της 
υπηρεσίας της Αγροφυλακής αναλαμβάνει την διεξαγωγή της υπηρε¬ 
σιακής αλληλογραφίας, την τήρηση των αρχείων της εφημερίδας και 
της βιβλιοθήκης της. Επίσης τη μέριμνα για τη φωτογραφική κάλυψη 
και εξασφάλιση μέσων διακίνησης του φωτογραφικού συνεργείου για τις 
ανάγκες της εφημερίδας. 

Άρθρο 8 

Καλλιτεχνική επιμέλεια - Διεκπεραίωση 

1. Η καλλιτεχνική επιμέλεια της εφημερίδας, ύστερα από απόφαση 
της Διοικούσας Επιτροπής, δίνεται με σύμβασή έργου σε έμπειρο ιδιώτη 
γραφίστα, η αμοιβή του οποίου βαρύνει της Εφημερίδας. 

2. Η διεκπεραίωση των φύλλων της εφημερίδας, ύστερα από από¬ 
φαση της Διοικούσας Επιτροπής, δίνεται στον ιδιώτη που έχει αναλάβει 
την έκδοση της εφημερίδας με σύμβαση έργου, η αμοιβή του οποίου βα¬ 
ρύνει τα έσοδα της Εφημερίδας. 

Άρθρο 9 
Διαχειριστής 

1. Διαχειριστής της εφημερίδας ορίζεται, σύμφωνα με τη διαδικασία 
του άρθρου 5 παρ. 1 της παραούσας, υπάλληλος Κλάδου ΠΕ Δ/κου - 
Οικον/κού με βαθμό Α' ή Β' ή υπάλληλος Κλάδου ΔΕ με βαθμό Α' ανα¬ 
λογών προσόντων και ικανοτήτων. 

2. Τα καθήκοντα του διαχειριστή είναι τα εξής: 

α) Η διαχείρηση των οικονομικών και του υλικού της εφημερίδας, 
β) Η παρακαλούθηση των καταστάσεων των συνδρομητών, 
γ) Η παρακολούθηση της κανονικής διεκπεραίωσης των φύλλων της 
εφημερίδας. 

3. Ο διαχειριστής είναι υπόλογος και συνυπεύθυνος με τον Διευθυντή 
για τη διαχείριση των οικονομικών της εφημερίδας. 

Άρθρο 10 

. Πόροι της Εφημερίδας 

1. Οι πόροι της Εφημερίδας προέρχονται από: · ·* 

α) Εξαμηνιαίες ή ετήσιες συνδρομές. 

β) Τόκους κεφαλαίων τους. 

γ) Κρατικές επιχορηγήσεις, δωρεές, κληροδοτήματα και από κάθε 
άλλη νόμιμη πηγή. 

2. Το ύψος της ετήσιας συνδρομής της εφημερίδας καθορίζεται με 
απόφαση του Διευθυντή Διοικητικού της Αγρ/κής, ύστερα από πρόταση 
της Διοικούσης Ειτροπής. 

3. α. Συνδρομητές εγγράφονται το προσωπικό της Αγροφυλακής, 
υπάλληλοι και Αγροφύλακες, ιδιώτες ή νομικά πρόσωπα. 

β. Με απόφαση της Διοικούσας Επιτροπής εγκρίνεται πίνακας «Τι¬ 
μής ένεκεν» αποδεκτών της εφημερίδας. 

4. Τα έσοδα της εφημερίδας διατίθενται αποκλειστικά για την κά¬ 
λυψη των εξόδων έκδοσής της. Τυχόν ενεργητικά υπόλοιπα μεταφέρο¬ 


νται στα έσοδα του επόμενου έτους με σκοπό την παραπέρα βελτίωσή 
της ή για ενίσχυση αναξιοπαθούντος προσωπικού της Αγροφυλακής, 
ύστερα από απόφαση του Διευθυντή Διοικητικού. 

5. Τα πιο πάνω έσοδα κατατίθενται σε Τράπεζα, σε ειδικό λογαρια¬ 
σμό της εφημερίδας. Δικαίωμα ανάληψης έχει ο υπόλογος διαχειριστής 
με τη συνυπογραφή του Διευθυντή και ύστερα από έγκριση της Διοικού- 
σας Επιτροπής. 

6. Για κάθε είσπραξη υπέρ των εσόδων της Εφημερίδας εκδίδεται 
από τον διαχειριστή διπλότυπη απόδειξη. Για όσους από το προσωπικό 
της Αγροφυλακής πληρώνονται μηχανογραφικά, οι κρατήσεις των συν¬ 
δρομών γίνονται από τις αποδοχές του μηνός Ιανουάριου και Ιουλίου 
εκάστου έτους και καταχωρίζονται στα σχετικά αναλυτικά σημειώματα 
πληρωμής. 

Άρθρο 11 
Δαπάνες 

1. Κάθε δαπάνη πρέπει να στηρίζεται σε νόμιμα δικαιολογητικά. 

2. Μικροδαπάνες για την έκδοση της Εφημερίδας, μέχρι ποσού που 
καθορίζεται από τη Διοικούσα Επιτροπή, διατάσσονται από το Διευθυ¬ 
ντή της και υπόκεινται ως προς τη σκοπιμότητά τους στην τελική 
έγκριση αυτής. 

3. Δπάνες που αναφέρονται αποκλειστικά στην έκδοση της Εφημερί¬ 
δας. 

α) Προεγκρίνονται μετά από σχετική εισήγηση από τη Διοικούσα 
Επιτροπή, η οποία και συγκροτεί τις Επιτροπές διενέργειάς των διαγω¬ 
νισμών, με βάση τις τεχνικές προδιαγραφές και τους όρους συμφωνιών 
που καταρτίζει η διεύθυνση της Εφημερίδας. 

β) Οι διαγωνισμοί είναι πρόχειροι ή δημόσιοι και κατακυρώνονται 
από το Διευθυντή Διοικητικού της Αγρ/κής που προΐσταται του Τμήμα¬ 
τος Οικονομικών. Σε εξαιρετικές περιπτώσεις με πρόταση της Διοικού- 
σας Επιτροπής, μετά από αιτιολογημένη εισήγηση του Διευθυντή της 
εφημερίδας για τη διασφάλιση της ποιότητας εργασίας ή την έγκαιρη 
παράδοσή της, είναι δυνατόν να διατάσσονται, ανεξάρτητα από το ύψος 
της δαπάνης, πρόχειροι μειοδοτικοί διαγωνισμοί με ενσφράγιστες προ¬ 
σφορές ή να γίνεται απ’ ευθείας ανάθεση εκτέλεσης εργασιών ή προμή¬ 
θειες υλικών με απόφαση του Δ/ντή Διοικητικού της Αγροφυλακής. 

γ) Το αποτέλεσμα του διαγωνισμού μετά την κατακύρωσή του ανα¬ 
κοινώνεται στον ανάδοχο και καταρτίζεται η σχετική σύμβαση, η οποία 
από πλευράς εφημερίδας υπογράφεται από το Διευθυντή της. 

δ) Για την αξιολόγηση των προσφορών, προς κατακύρωσή των απο¬ 
τελεσμάτων διαγωνισμού, εκτός από τις τιμές, συνεκτιμώνται από τις 
επιτροπές διενέργειας των διαγωνισμών η ποιότητα εργασίας, ο τεχνι¬ 
κός εξοπλισμός, η φερεγγυότητα και η αξιοπιστία στην αγορά, καθώς 
και η δυνατότητα του μειοδότη να αναλάβει την εκτέλεση του συνόλου 
των εργασιών έκδοσης και την κανονική διεκπεραίωση των φύλλων της 
εφημερίδας. 

4. Οι δαπάνες της εφημερίδας δεν υπόκεινται σε κρατήσεις υπέρ τρί¬ 
των. 

Άρθρο 12 

Πληρωμή - Έλεγχος δαπανών 

1. Η εξόφληση των δαπανών γίνεται από το διαχειριστή της Εφημε¬ 
ρίδας αμέσως μετά την ποσοτική και ποιοτική παραλαβή των υλικών ή 
την κανονική ολοκλήρωση συμφωνημένων εργασιών με την προσκόμιση 
τιμολογίου και πιστοποιητικού εργασιών με την προσκόμιση τιμολογίου 
και πιστοποιητικού φορολογικής ενημερότητας. 

2. Η επιτροπή παραλαβής, για τις περιπτώσεις της παραγράφου 3 
του προηγουμένου άρθρου, ορίζεται για ένα χρόνο από τη Διοικούσα 
Επιτροπή. 

3. Τα δικαιολογητικά των επιμέρους δαπανών και διαχείριση των οι¬ 
κονομικών της Εφημερίδας υπόκεινται σε έλεγχο ετήσιο ή έκτακτο από 
Τριμελή Επιτροπή υπό τη διεύθυνση της Επιθεωρήσεως Αγροφυλακής 
και επιστρέφονται στο αρχείο της Εφημερίδας για την φύλαξή τους. 

Άρθρο 12α 

Επιβολή προστίμου - Έκπτωση αναδόχου 

1. Ο ανάδοχος των εργασιών εκτύπωσης της εφημερίδας υποχρεού- 
ται να εκτελεί τις εργασίες έκδοσης και διεκπεραιώνει την εφημερίδα, 
σύμφωνα με τους όρους που ορίζονται στη σύμβαση. 

2. Σε περίπτωση παράβασης των όρων της σύμβασης και ιδιαίτερα 
αυτών που αναφέρονται στην ποιότητα και την έγκαιρη έκδοση της 
Εφημερίδας, επιβάλλεται στον ανάδοχο πρόστιμο με απόφαση του Διευ¬ 
θυντή Διοικητικού της Αγροφυλακής. 

3. Μετά την επιβολή δύο προστίμων, για την ίδια αιτία, ο ανάδοχος 

κηρύσσεται έκπτωτος με απόφαση του Διευθυντή Διοικητικού. 

4. Κατά των παραπάνω αποφάσεων επιτρέπεται στον ανάδοχο προ- 
σφυγή, μέσα σε 5 ημέρες από την επίδοση της απόφασης, ενώπιον του 
Γενικού Γραμματέα Τ.Δ.Τ., ο οποίος αποφαίνεται αμετάκλητα. 

Άρθρο 13 

Ετήσιος Ισολογισμός- 

Ο ετήσιος Ισολογισμός των εσόδων - εξόδων της εφημερίδας: 

1. Συντάσσεται έγκαιρα από τά αρμόδια όργανα των άρθρων 5 και 9 
της παρούσης, εγκρίνεται απο την Διοικούσα Επιτροπή και ελέγχεται 
από την επιτροπή του άρθρου 12 παρ. 3. 

2. Δημοσιεύεται στην εφημερίδα το βραδύτερο μέχρι το φύλλο Μαρ¬ 
τίου του επομένου έτους. 

Άρθρο 14 
Βιβλία διαχείρισης 

1. Από τον διαχειριστή τηρούνται τα εξής βιβλία και έντυπα: 
α) Ημερολόγιο ταμείου. 

β) Βοηθητικό ημερολόγιο ταμείου, 
γ) Βιβλίο υλικού. 

δ) Μπλοκ διπλοτύπων αποδείξεων εισπράξεων και 
ε) Μπλοκ διπλοτύπων εντολών πληρωμών. 

2. Τα ανωτέρω βιβλία σελιδομετρούνται και θεωρούνται από το Διευ¬ 
θυντή της εφημερίδας. 

Άρθρο 15 

Η έκδοση της εφημερίδας μπορεί να διακοπεί με απόφαση του Υπουρ¬ 
γού Δημόσιας Τάξης. Τα υπόλοιπα των συνδρομών κατά τον χρόνο δια¬ 
κοπής επιστρέφονται στους δικαιούχους. Τυχόν ενεργητικά υπόλοιπα 
διατίθενται με απόφαση του Υπουργού μετά από σχετική εισήγηση της 
Διοικούσας Επιτροπής. 

Άρθρο 16 

Ρύθμιση άλλων θεμάτων 

Για λεπτομέρειες σχετικά με τη λειτουργία της εφημερίδας που δεν προ- 
βλέπονται από την παρούσα απόφαση, αποφασίζει ο Διευθυντής Διοικη¬ 
τικού της Αγροφυλακής, ύστερα από πρόταση της Διοικούσας Επιτρο¬ 
πής· 

Άρθρο 17 

1. Από την έναρξη ισχύος της παρούσας απόφασης καταργείται κάθε 
άλλη προηγούμενη που ρυθμίζει θέματα διαφορετικά από αυτήν. 

2. Η απόφαση αυτή ισχύει από τη δημοσίευσή της στην Εφημερίδα 
της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 22 Μαΐου 1992 

Ο ΥΠΟΥΡΓΟΣ 

ΘΕΟΔΩΡΟΣ ΑΝΑΓΝΩΖΤΟΠΟΥΛΟΣ 
-♦- 

Αριθ. Α2/οίκ/1692/Φ·410 (13) 

Καθορισμός λωρίδων αποκλειστικής κυκλοφορίας λεωφορείων στις 
οδούς Πατησίων, Σταδίου, Φιλελλήνων και Λεωφ. Βασ. Σοφίας. 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 
ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Την παρ. 4 του άρθρου 52 του Κ.Ο.Κ., που κυρώθηκε με το Ν. 
614/77 (ΦΕΚ 167/Α'/77), όπως αντικαταστάθηκε με το άρθρο 8 του 
Ν. 1350/1988 (ΦΕΚ 55/Α/88) και που αναφέρεται σε μέτρα ρύθμι¬ 
σης της οδικής κυκλοφορίας. 

2. Την κυκλοφοριακή μελέτη περιοχής, που έγινε από τον ΟΑΣ σε 
συνεργασία με το ΥΠΕΧΩΔΕ. 

3. Το με αριθ. Δ2/1683/Φ.410/26.3.92 έγγραφο του ΥΠΕΧΩΔΕ 
με το οποίο εγκρίθηκαν οι κυκλοφοριακές μελέτες του ΟΑΣ, που προ¬ 
βλέπουν τις αναφερόμενες στο θέμα λωρίδες λεωφορείων, αποφασί¬ 
ζουμε: 

Καθορίζουμε λωρίδες αποκλειστικής κυκλοφορίας μέσων μαζικής 
μεταφοράς (ΜΜΜ) στις παρακάτω οδούς του Δήμου Αθηναίων: 

Α. Στην οδό Πατησίων στα παρακάτω τμήματα της δεξιάς λωρίδας 
στην κατεύθυνση προς το κέντρο: 

α. Από την οδό Αγ. Μελετίου μέχρι 30 μέτρα πριν από την οδο Κε¬ 
φαλληνίας. 


β. Από την οδό Κεφαλληνίας μέχρι την οδό Τήνου, 
γ. Από την οδό Τήνου μέχρι τη διάβαση πεζών πριν την οδό Ιθάκης, 
δ. Από την οδό Ιθάκης μέχρι 25 μέτρα πριν την οδό Πιπίνου. 
ε. Από την οδό Κοδριγκτώνος μέχρι την οδό Χάμλτον. 

στ. Από την οδό Χάμλτον μέχρι τη διάβαση πεζών πριν την οδό Δερι- 
γνύ. 

ζ. Από την οδό Χέϋδεν μέχρι την οδό Γκυλφόρδου. 

η. Από την οδό Γκυλφόρδου μέχρι την οδό Φερρών. 

θ. Από την οδό Φερρών μέχρι 10 μέτρα πριν την οδό Αινιάνος. 

ι. Από την οδό Ιουλιανού μέχρι την οδό Ηπείρου. 

κ. Από την οδό Ηπείρου μέχρι την οδό Μάρνη. 

λ. Από την οδό Μάρνη μέχρι τη διάβαση πεζών πριν την οδό Αβέ- 
ρωφ. 

μ. 15 μέτρα μετά τη διάβαση πεζών μετά την οδό Χαλκοκονδύλη. 
ν. Από την οδό Βερανζέρου μέχρι την οδό Πανεπιστημίου. 

Στη συμβολή Πατησίων - Πανεπιστημίου θα απαγορευθεί για τα 
οχήματα, που κινούνται εκτός των λωρίδων λεωφορείων, η δεξιά 
στροφή από την οδό Πατησίων προς την οδό Πανεπιστημίου. 

Β. Στη δεξιά λωρίδα της οδού Αιόλου 15 μέτρα μετά τη διάβαση πε¬ 
ζών μετά την οδό Πανεπιστημίου μέχρι την οδό Σταδίου. 

Γ. Στην οδό Σταδίου στα παρακάτω τμήματα της δεξιάς λωρίδας: 
α. Από την οδό Γ. Σταύρου μέχρι 20 μέτρα πριν την οδό Πεσμαζό- 
γλου. 

β. Από την οδό Πεσμαζόγλου μέχρι την οδο Δραγατσανίου, 
γ. Από την οδό Παπαρηγοπούλου μέχρι την οδό Χρ. Λαδά, 
δ. Από την οδό Χρ. Λαδά μέχρι την οδό Ομήρου, 
ε. 15 μέτρα μετά την οδό Ομήρου.μέχρι την οδό Κολοκοτρώνη. 
στ. Από την οδό Κολοκοτρώνη μέχρι την οδό Βουκουρεστίου. 

Δ. Στις δύο δεξιές λωρίδες της δυτικής οδού της πλατείας Συντάγμα¬ 
τος μεταξύ των οδών Καραγιώργη Σερβίας και Ερμού. 

Οι δύο αυτές λωρίδες θα διαχωρίζονται μεταξύ τους με νησίδα πλά¬ 
τους 2,00 μέτρων. 

Ε. Στην οδο Φλελλήνων στα παρακάτω τμήματα της δεξιάς λωρί¬ 
δας: 

α. Από την οδό Μητροπόλεως μέχρι 20 μέτρα πριν την οδό Ξενοφώ- 
ντος. 

β. Από την οδό Ξενοφώντος μέχρι την οδό Ναυάρχου Νικοδήμου, 
γ. Από την οδό Λαμάχου μέχρι 50 μέτρα μετά απ’ αυτήν. 

ΣΤ. Στην Λεωφόρο Βασ. Σοφίας στα παρακάτω τμήματα της δεξιάς 
λωρίδας στην κατεύθυνση προς κέντρο: 

α. Από Λεωφ. Αλεξάνδρας μέχρι την οδό Ζάχάρωφ. 
β. Από την αδιέξοδη οδό που βρίσκεται 40 μέτρα πριν την οδό Τσόχα 
μέχρι την οδό Τσόχα. 

γ. Από την οδό Τσόχα μέχρι και 35 μέτρα μετά απ’ αυτήν, 
δ. Από την οδό Χατζηκώστα μέχρι την οδό Τιμ. Βάσσου. 
ε. Από την οδό Δορυλαίου μέχρι την οδό Δ. Σούτσου. 

Στις λωρίδες αυτές επιτρέπεται η κίνηση μόνο των: 

1. Δημοσίων μέσων μαζικής μεταφοράς (λεωφορεία και τρόλεϋ). 

2. Ιδιωτικών μέσων μαζικής μεταφοράς (λεωφορεία, σχολικά, τουρι¬ 
στικά, εταιρειών κ.λπ.)· 

3. Των οχημάτων άμεσης ανάγκης (ασθενοφόρα, πυροσβεστικά, 
αστυνομικά), ενώ απαγορεύεται η κίνηση, η στάθμευση και η στάση 
κάθε άλλου οχήματος (ΕΙΧ, ΤΑΞΙ, ημιφορτηγών ή φορτηγών, δικύ- 
κλων). 

Επιτρέπεται η χρήση των λωρίδων αποκλειστικής κυκλοφορίας 
ΜΜΜ και από τα οχήματα τροφοδοσίας των παρόδιων χρήσεων μόνο 
κατά τις ώρες 21.30 έως 06.00 και μόνο κατά μήκος του οικοδομικού 
τετραγώνου στο οποίο γίνεται η τροφοδοσία. 

Κατά μήκος των οικοδομικών τετραγώνων όπου υπάρχει λωρίδα 
αποκλειστικής κυκλοφορίας ΜΜΜ και παρόδιος νόμιμος χώρος στάθ¬ 
μευσης επιτρέπεται η χρήση των λωρίδων αποκλειστικής κυκλοφορίας 
ΜΜΜ από τα οχήματα που κατευθύνονται ή αποχωρούν από το χώρο 
στάθμευσης και εφόσον δεν προβλέπεται διακοπή των διαχωριστικών 
στοιχείων της λωρίδας στο σημείο εισόδου/εξόδου του χώρου στάθμευ¬ 
σης. 

Οι ανωτέρω ρυθμίσεις για τροφοδοσία και είσοδο/έξοδο σε χώρους 
στάθμευσης ισχύουν και για τις υφιστάμενες λωρίδες αποκλειστικής κυ¬ 
κλοφορίας ΜΜΜ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 26 Μαρτίου 1992 

ΟΙ ΥΠΟΥΡΓΟΙ 

ΠΕΡ/ΝΤΟΙ, ΧΟΡ/ΞΙΑΣ & ΔΗΜ. ΕΡΓΩΝ ΜΕΤΑΦΟΡΩΝ & ΕΠΙΚΟΙΝΩΝΙΩΝ 

. ΑΧΙΛΛΕΑΣ ΚΑΡΑΜΑΝΛΗΣ ΝΙΚΟΛΑΟΣ ΓΚΕΛΕΣΤΑΘΗΣ 
-♦- 

Αρίθ. Α7-Β/Φ6.1.142/14928/716 (14) 

Παράταση αναστολής ισχύος διατάξεων του Μεταλλευτικού Κώδικα 

για περιοχή ερευνητέα από το Δημόσιο στον Νομό Ροδόπης. 

Ο ΥΠΟΥΡΓΟΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις του Ν.Δ. 4433/64 «περί μεταλλευτικών ερευνών 
του Δημοσίου και άλλων τινών διατάξεων» και ειδικότερα την παρά¬ 
γραφο 3 του άρθρου 1 αυτού. 

2. Την απόφση του Τπουργού Βιομηχανίας, Ενέργειας και Τεχνολο¬ 
γίας με αριθμό 8719/21.7.89 (ΦΕΚ 577/Β/4.8.89), με την οποία 
έχει οινασταλεί η ισχύς των διατάξεων του Μεταλλευτικού Κώδικα που 
αφορούν την υποβολή αιτήσεων στον αρμόδιο Νομάρχη για χορήγηση 
αδείας μεταλλευτικών ερευνών σε περιοχή του Νομού Ροδόπης. 

3. Το έγγραφο του ΙΓΜΕ με αριθμό 36/20.5.92, με το οποίο προ- 
τείνεται ετήσια παράταση ισχύος για την περιοχή I της παραπάνω 
Υπουργικής απόφασης, προς ολοκλήρωση της έρευνας. 

4. Την απόφαση του Υπουργού Βιομηχανίας, Ενέργειας και Τεχνο¬ 
λογίας με αριθ. Δ15/Φ19/13291/3.5.91 για μεταβίβαση της εξου¬ 
σίας να υπογράφουν «Με εντολή Υπουργού» οι Γενικοί Διευθυντές, οι 
Προϊστάμενοι Διευθύνσεων και οι Προϊστάμενοι Τμημάτων του Υπουρ¬ 
γείου Βιομηχανίας, Ενέργειας και Τεχνολογίας, αποφασίζουμε: 

1. Παρατείνουμε για ένα χρόνο, δηλαδή μέχρι 4.8.93, την ισχύ της 
απόφασης του Υπουργού Βιομηχανίας, Ενέργειας και Τεχνολογίας με 
αριθμό 8719/21.7.89 (ΦΕΚ 577/Β/4.8.89), με την οποία έχει ανα¬ 
σταλεί η ισχύς των διατάξεων του Μεταλλευτικού Κώδικα που αναφέ- 
ρονται στην υποβολή αιτήσεων στον αρμόδιο Νομάρχη Ροδόπης για χο- 
ρήγηση άδειου; μεταλλευτικών ερευνών σε περιοχές του Νομού Ροδό¬ 
πης, μόνον για την περιοχή I, της οποίας τα όρια καθορίζονται στην εν 
λόγω απόφαση. 


Η απόφαση αυτή να δημοσιευθεί στην Εφημερίδα της Κυβερνήσεως 
και να κοινοποιηθεί όπου απαιτείται (Ν.Δ. 4433/64 άρθρο 1, παρά¬ 
γραφος 3). 

Αθήνα, 29 Μαΐου 1992 

Με εντολή Υπουργού 
Ο Γενικός Διευθυντής Φυσικού Πλούτου 
Γ. ΒΑΣΙΛΗΑΣ 

- ♦- 

Αριθ. 6193 (15) 

Τροποποίηση της 69.923/11.12.87 απόφασης του Υπουργού Εσωτε¬ 
ρικών (ΦΕΚ 763/Β/31.12.87), για τη σύσταση κοινοτικής επιχεί¬ 
ρησης στην Κοινότητα Κρηνίδων Καβάλας με την επωνυμία «ΛΑ¬ 
ΣΠΟΛΟΥΤΡΑ ΚΡΗΝΙΔΩΝ». 

Ο ΝΟΜΑΡΧΗΣ ΚΑΒΑΛΑΣ 
Έχοντας υπόψη: 

1. Τις διατάξεις της παρ. 4 του άρθρου 260 του Π.Δ. 323/89 
(ΔΚΚ). 

2. Τις διατάξεις του Π.Δ. 250/89 «Μεταβίβαση αρμοδιοτήτων του 
ΥΠ.ΕΣ. στους Νομάρχες». 

3. Την αριθ. 69.923/11.12.87 απόφαση του Υπουργού Εσωτερι¬ 
κών που δημοσιεύθηκε στο ΦΕΚ 763/Β/31.12.87 και αφορά στη σύ¬ 
σταση της κοινοτικής επιχείρησης «ΛΑΣΠΟΛΟΥΤΡΑ ΚΡΗΝΙΔΩΝ» 
Κοινότητας Κρηνίδων, όπως τροποποιήθηκε με τις αρθ. 12.308/ 
27.7.89 και 22345/17.12.90 όμοιες του Νομάρχη Καβάλας. 

4. Την αριθ. 18/92 απόφαση του κοινοτικού συμβουλίου Κρηνίδων 
«περί αυξήσεως του αρχικού κεφαλαίου της επιχείρησης «ΛΑΣΠΟΛΟΥ¬ 
ΤΡΑ ΚΡΗΝΙΔΩΝ», αποφασίζουμε: 

Τροποποιούμε την παρ. 7 της αριθ. 69.923/11.12.87 απόφαση του 
Υπουργού Εσωτερικών, ως εξής: 

Η Κοινότητα Κρηνίδων διαθέτει στην επιχείρηση «ΛΑΣΠΟΛΟΥ¬ 
ΤΡΑ ΚΡΗΝΙΔΩΝ» το χρηματικό ποσό των 10.500.000 δρχ., ως κε¬ 
φάλαιό της. 

.Κατά τα λοιπά ισχύει η αριθ. 69923/11.12.87 απόφαση του 
Υπουργού Εσωτερικών όπως τροποποιήθηκε με τις αριθ. 12308/ 
27.7.89 και 22.345/17.12.90 όμοιες του Νομάρχη Καβάλας. 

Η απόφαση οιυτή να δημοσιευθεί στην Εφημερίδα της Κυβερνήσεως. 

Καβάλα, 2 Ιουνίου 1992 
Ο Νομάρχης 
ΑΘ. ΠΑΡΤΑΛΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




